Novosibirsko: La dua Lingva Festivalo
#000000
Lingva Festivalo, brila ideo de esperantistoj, vagas tra la mondo kaj kunigas popolojn. La siberia urbo Novosibirsko danke al la urba Esperanto-klubo en 2016 aliĝis al ĉi tiu movado. Unu jaron poste, la 14an de oktobro 2017 okazis la dua festivalo.
#000001
Ĉi-foje estis prezentitaj dek sep lingvoj. Al la festivalo venis lektoroj el la urba internacia literatura klubo, el la nacia tatara centro kaj el kelkaj centroj de eŭropaj lingvoj. La venintaj interesiĝantoj pri lingvoj povis viziti kvin prelegojn, kaj ĉiufoje ili elektis el ses diversaj programeroj. En la granda halo, inter la prelegoj oni povis rigardi librojn en diversaj lingvoj, fotiĝi en naciaj ĉapeloj kaj trinki teon.
#000002
Esperanto estis digne prezentita dum la festivalo. Sergej Borisoviĉ Pokrovskij, direktoro de la sekcio “Gramatiko” de la Akademio de Esperanto, rakontis pri la lingvo kaj ĝia historio. Stanislav Kacko, kiu dum unu jaro partoprenas en Poŝtkruciĝo, montris multajn bildkartojn el diversaj urboj de la mondo. Sergej Zajnutdinov, junulo ĵus fininta kurson de Esperanto, rakontis pri sia sperto en la Somera Esperanto-Studado en Slovakio. Daria Arbekova kantis Esperanto-kanton kaj rakontis pri sia partopreno en la 102a Universala Kongreso en Seulo.
#000003
Ankaŭ mi prezentis la lingvon kaj reklamis la kurson de Esperanto, kaj tuj post la festivalo la nova kurso estis lanĉita. Al la unua leciono venis naŭ personoj. Do, mi povas diri ke la festivalo estis fruktodona!
#000004
Mi ne scias, kiom da homoj loĝas en la urbo Novosibirsko, nek kiom da ili ĉeestis la Lingvan Festivalon, sed la fakto, ke alvenis 9 homoj al la nova, postfestivala kurso de Esperanto estas kuraĝiga novaĵo. Krome, la ideo de Katerina kaj la Esperantistoj TUJ starigi kurson post la LF estas tre trafa kaj imitinda. Gratulon. Parenteze, ĉu vi registris vian kurson en Tia paŝo ankaŭ estus bonvena.
Mi ŝatas la bildojn. Dankon por la artikolo.
Gratulon. Ĉu vi jam konas la interretan platformon Steemit? Estas bona loko por disvastigi interesajn ideojn tutmonde. Ĝi havas tre internacia komunumo, kaj tie ĉiuj lingvoj estas bonvenaj. Vi eĉ ricivas monon por viaj kontribuoj.
#000008
Mi ne scias, kiom da homoj loĝas en la urbo Novosibirsko, nek kiom da ili ĉeestis la Lingvan Festivalon, sed la fakto, ke alvenis 9 homoj al la nova, postfestivala kurso de Esperanto estas kuraĝiga novaĵo. Krome, la ideo de Katerina kaj la Esperantistoj TUJ starigi kurson post la LF estas tre trafa kaj imitinda. Gratulon. Parenteze, ĉu vi registris vian kurson en Tia paŝo ankaŭ estus bonvena.
#000009